Η Σχέση της Φυσικής Δραστηριότητας και του Αυτοσυναισθήματος με την Αντιλαμβανόμενη Ποιότητα Ζωής σε Μαθητές και Μαθήτριες:
Creators: name: Γαβριηλίδου, Μαρία Βασιλείου
Publisher: name: Aristotle University of Thessaloniki
Year: 2012
Subjects: Φυσική Δραστηριότητα
Αυτοσυναίσθημα
Ικανοποίηση από την Ζωή
Αντιλαμβανόμενη Ποιότητα Ζωής
Physical activity
Self esteem
Life Satisfaction
Perceived Quality Of Life

description: Τα τελευταία χρόνια μεμονωμένες μελέτες ανέδειξαν τον ρόλο των συνηθειών άσκησης σε διάφορες ηλικίες και τη σχέση τους με το αυτοσυναίσθημα, την αντιλαμβανόμενη ποιότητα ζωής και την ικανοποίηση που λαμβάνει το άτομο σε διαφορετικά επίπεδα της κοινωνικής ζωής (σχολείο, ελεύθερος χρόνος, εργασιακό περιβάλλον κ.λπ.). Στις μελέτες αυτές επισημαίνονται ορισμένες ανησυχητικές ψυχοσωματικές και κοινωνικές εξελίξεις, ιδιαίτερα στις μικρές ηλικίες. Προκειμένου να διερευνηθεί η έκταση και η διαφοροποίηση αυτών των εξελίξεων, σχεδιάστηκε η παρούσα μελέτη, στην οποία συμμετείχαν 519 άτομα από τους Νομούς της Πιερίας και της Θεσσαλονίκης. Ο μέσος όρος ηλικίας των μαθητών από τα δημοτικά σχολεία ήταν 11,6 έτη (Τ.Α.= 1,1), ενώ για τα παιδιά του γυμνασίου ήταν τα 13,6 έτη (Τ.Α.= 1,0). Για την ποσοτικοποίηση του επιπέδου φυσικής δραστηριότητας χρησιμοποιήθηκε η κλίμακα των Godin και Shepherd (1985). Για την εκτίμηση του επιπέδου του αυτοσυναισθήματος χρησιμοποιήθηκε το ερωτηματολόγιο Self Esteem Scale του Rosenberg (1965). Για την εκτίμηση της ικανοποίησης από την ζωή χρησιμοποιήθηκε το ερωτηματολόγιο SLSS του Huebner (1991). Για τον προσδιορισμό της αντιλαμβανόμενης Ποιότητας Ζωής χρησιμοποιήθηκε το ερωτηματολόγιο των Raphael, Renwick και Brown (1996). Τέλος, καταγράφηκαν δημογραφικά χαρακτηριστικά όπως το επίπεδο εκπαίδευσης των γονέων, ο τόπος διαμονής, η ενασχόληση με αθλητικές δραστηριότητες εντός και εκτός σχολείου. Τα αποτελέσματα αναδεικνύουν τη θετική σχέση των επιπέδων φυσικής δραστηριότητας με τις κοινωνικοψυχολογικές μεταβλητές (αντιλαμβανόμενη ποιότητα ζωής, ικανοποίηση από τη ζωή, αυτοσυναίσθημα). Επίσης φαίνεται ότι τα επίπεδα της φυσικής δραστηριότητας διαφοροποιούνται από τον τόπο διαμονής και τον τύπο του σχολείου των μαθητών. Τα ευρήματα συζητούνται στο πλαίσιο των θεωριών που έχουν διατυπωθεί για το αυτοσυναίσθημα, την ικανοποίηση από τη ζωή και την αντιλαμβανόμενη ποιότητα ζωής και διατυπώνονται προτάσεις για τη μεθοδολογική διαμόρφωση του μαθήματος της φυσικής αγωγής στο σχολείο.
description: In recent years, different studies highlighted the role of exercise habits and their correlation with self-esteem. Also other studies examined the role of exercise with different aspects of quality of life. These studies indicated some alarming psychosomatic and social developments, particularly in young ages. The present study investigate the extent and diversity of these developments. 519 students participated in the study (Mean age for the primary school 11.6 years, SD =1.1, Mean age for the secondary school 13.6 years, SD=1.0). To measure the levels of physical activity the scale of Godin and Shepherd was used (1985). To assess self esteem the SES questionnaire (Rosenberg, 1965) was used. To assess life satisfaction the SLSS questionnaire (Huebner, 1991) was used. Quality of life was estimated via Raphael’s, Renwick and Brown (1996) questionnaire. Finally, certain demographic characteristics were registered such as level of parental education, place of residence, and engagement in sports activities in and outside school. The results showed relationship between levels of physical activity with the different social-psychological variables (quality of life, life satisfaction, self-esteem). It also appears that the levels of physical activity vary by place of residence and type of school of the students. The findings are discussed in the context of theories that have been formulated for self-esteem, life satisfaction and quality of life.
description: Keywords: Physical Activity, Self Esteem, Life Satisfaction, Perceived Quality Of Life.